2006-yilgi OFK Chaqiruv kubogi. 2006-yil 1-16 aprel kunlari Bangladeshda Osiyo Futbol Konfederatsiyasi tomonidan ilk bor tashkil etlgan OFK Chaqiruv kubogi boʻlib oʻtdi. Oʻn oltita jamoa toʻrt guruhga boʻlingan boʻlib, har bir guruhda eng yaxshi ikkita oʻrinni egallagan jamoalar chorak finalga yoʻl olishdi. Shundan soʻng, pley-off bahslarida toʻgʻridan-toʻgʻri yutqazgan jamoa musoboqani tark etdi. Musoboqa ilk bor oʻtkazilganlgi sababli saralash bosqichi oʻtkazilmadi. Kubok sohibi Tojikiston boʻldi. Fair Play mukofotini Shri Lanka qoʻlga kiritdi. Tojikiston terma jamoasi aʼzosi Ibrohim Rabimov esa eng yaxshi futbolchi deb topildi. Oʻyinlarga Bangladeshning Dakka hamda Chittagong shaharlari mezbonlik qilgan. Ilk bora oʻtkazilgan ushbu musoboqaning gʻolibi Tojikiston milliy futbol terma jamoasi boʻldi. Vitse-chempionlik Shri Lanka milliy futbol terma jamoasiga nasib etdi. Tarix. Jamoalarni tanlash. OFK dastlab qaysi jamoalar musoboqada ishtirok etishini aniqlash uchun konfedertasiyaga aʼzo jamoalarni tasniflab chiqdi. Oʻn yetti mamlakatni rivojlanayotgan assotsiatsiyalar qatoriga kiritdi. Rivojlanayotgan assotsiatsiyalarda futbolni rivojlantirish uchun vaqt talab etadi. Ishtirok etuvchi ushbu jamoalar 2005-yil avgust oyida tanlangan. Dastlab Laos, Mo'g'uliston va Sharqiy Timor ishtirok etish uchun tanlangan, biroq keyinchalik ularning oʻrnini rivojlangan assotsiatsiyalar sinfidan Bangladesh va Hindiston egallagan va ishtirokchi jamoalar sonini 16 tagacha qisqartirilgan. Mezbon shaharlar va stadionlar. OFK oʻzining yillik yigʻilishida Bangladesh ochilish marosimiga mezbonlik qilishi eʼlon qilindi. Oʻyinlar Bangladesh va Nepalda oʻtkazilishi belgilab qoʻyildi. Dastlab A va B guruhlaridagi jamoalar o‘z o‘yinlarini Nepalda, C va D guruhlari esa Bangladeshda o‘tkazishi rejalashtirilgan edi, biroq Nepalni larzaga keltirgan siyosiy tartibsizliklar tufayli, faqat Bangladesh mezbonlik qilishi qaror qilindi. OFK Chaqiruv kubogi dastlab 2006-yilning 26-martidan 9-apreliga qadar boʻlib oʻtishi rejalashtirilgan edi, biroq 26-mart kuni Bangladeshning Mustaqillik kuni munosabati bilan toʻqnashuvlarga yoʻl qoʻymaslik uchun 1-16 aprel sanasiga oʻzgartirildi. Ushbu turnir davomida foydalanish uchun ikkita stadion tanlandi: Dakkadagi Bangabandhu stadioni va Chittagongdagi M.A Aziz stadioni. Biroq, keyinchalik Dakkadagi Bangladesh Armiya stadioni kuchli yomgʻir tufayli qoldirilgan oʻyinlarni tashkil qilish uchun ishlatilgan. Final oʻyini Dakkada boʻlib oʻtgan. Jamoalar. Baʼzi jamoalar quyida qayd etilganidek, oʻzlarining „asosiy“ terma jamoalari bilan ishtirok etmadilar: Guruh bosqichi. A guruhi. B guruhi. C guruhi. D guruhi.